મુસલમાન હોવાથી નવાબે તે વખતે દારૂ પીધેલો, એની દુગધને લીધે ભગવાને નાસિકા આડો રૂમાલ દીધો. ભગવાન એક રૂપે ગઢપુરમાં બિરાજે છે, ત્યાં નાસિકા આડો રૂમાલ દીધો, ત્યારે ભકતોએ પૂછ્યું, પ્રભુ તમે નાસિકા આડો રૂમાલ કેમ દીધો ? ‘‘ત્યારે શ્રીજીમહારાજે કહ્યું અમે નવાબને તેડવા ગયા હતા, દારૂની દુગધથી બચવા રૂમાલ આડો દીધો,’’ નવાબે કાંઇ નહોતું કર્યું, પણ મંદિરનો પક્ષ રાખવાના ગુણને લીધે શ્રીજીમહારાજ એને ધામમાં તેડી ગયા. નહીંતર દારૂ પીનારો નરકમાં પડે, પણ અલ્પ ગુણને પ્રભુએ મહાન ગણી લીધો. એવા ભગવાન ગુણ ગ્રાહક છે. ગુણ ગ્રહણ કરવાનો સ્વભાવ છે.